Subrip-Διορθώσεις-Συγχρονισμός amerzone
ΑΣΤΕΡΙΞ ΚΑΙ ΟΒΕΛΙΞ ΣΤΗ ΒΡΕΤΑΝΙΑ
ΣΤΟΝ ΑΛΑΙΝ ΝΤΕΡΟΜΠ
Ξέρω ότι περάσαμε δύσκολες στιγμές.
Πολλές φορές πιστέψαμε, μα χρειάστηκε να ξεπιστέψουμε.
Λέγεται αυτό;
Αλλά σήμερα, επιπλέουμε ξανά.
Και πιστέψτε με! Θα ρεφάρουμε!
Καράβι μπροστά μας!
Έφοδος! Έφοδος!
Τι σας έλεγα;
Ελάτε, πουλάκια μου. Ελάτε.
Τι είναι τούτο;
Όρτσα τα πανιά! Πιάστε κουπί!
Πολύ αργά!
Έφοδος!
Θα μου πει κανείς τι ήταν αυτό;
Φίλοι μου, αυτό το μεγαλειώδες θέαμα...
...είναι ο πιο ισχυρός στρατός που έχει υπάρξει.
Θα κάνει γνωστή τη Ρώμη ως τα πέρατα του κόσμου.
Επικεφαλής, ένας άντρας.
Ένας υπέρτατος αρχηγός.
Ένας στρατηλάτης που νίκησε τους Ελβετούς...
...αναχαίτισε τους Γερμανούς, υπέταξε τους Γαλάτες.
Και σήμερα ετοιμάζεται να κατακτήσει αυτό το νησί...
...που ονομάζεται Μπριτάνια... Βρετανία!
Αυτή η κατάκτηση, φίλοι μου...
...δεν είναι άλλη μια δάφνη στο στεφάνι του Καίσαρα.
Είναι το δώρο του ρωμαϊκού λαού στους ιθαγενείς της Βρετανίας...
στον άξεστο λαό που ζει μέσα στην άγνοια και τη βαρβαρότητα...
...και στον οποίο φέρνουμε τα καλά του ανατολικού πολιτισμού.
Θεία χάρη! Τι μοναδικά εκπληκτικό θέαμα!
Είναι, δεν είναι;
Η Βρετανία κατοικείται από έναν μυστηριώδη λαό...
...με ένα περίεργο συνήθειο.
Τα πάντα σταματούν στις 5 το απόγευμα.
Σπρώξε! Σπρώξε!
Κρατήσου!
Γιατί σταματούν, Καίσαρα;
- Για να πιουν ζεστό νερό. - Ζεστό νερό;
Είναι το αγαπημένο τους ποτό.
Ένα φλιτζάνι ζεστό νερό;
Ευχαρίστως. Με μια σταγόνα γάλα, παρακαλώ.
Θα κάνουμε επίθεση στους Βρετανούς κάθε μέρα, στις 5 ακριβώς.
Και σας βεβαιώνω ότι θα είναι η πιο σύντομη νίκη μας.
Θαρρώ πως θα έπρεπε να σημάνουμε συναγερμό.
Μήπως θα ήταν προτιμότερο να τρέξουμε;
Ναι, αλλά ένας ευγενής δεν τρέχει ποτέ.
Όχι εδώ.
Ούτε εκεί.
Τέλεια.
Πάρτε αυτό από 'δώ.
- Και καλέστε τον Σερ Ομορφοθώραξ. - Μάλιστα, Μεγαλειοτάτη.
Με τις αθέμιτες μεθόδους του, αυτός ο κύριος Καίσαρας...
...έχει κατατροπώσει τα τρία τέταρτα του στρατού μας.
Ήρεμα, αγάπες μου.
Αλλά κάθε ελεύθερος άντρας της χώρας είναι εδώ.
Θα πολεμήσουμε μέχρι τέλους.
Ομορφοθώραξ, αναρωτιέμαι...
...αν θα αντιστεκόμαστε αιωνίως στις ρωμαϊκές λεγεώνες.
Ένα χωριό έχει πετύχει αυτό το κατόρθωμα, Μεγαλειοτάτη.
Αλήθεια;
Οι κάτοικοί του αντιστέκονται στους Ρωμαίους...
...χάρη σε ένα μαγικό φίλτρο που τους κάνει ανίκητους.
Αν συμφωνείτε, θα ζητήσω τη βοήθειά τους αυτοπροσώπως.
Πολύ ωραία ιδέα, Ομορφοθώραξ.
Πού βρίσκεται αυτό το εκπληκτικό χωριό;
- Λοιπόν; - Στη Γαλατία, Μεγαλειοτάτη.
Θα ζητήσεις βοήθεια απ' τους Γαλάτες;
Αναρωτιέμαι αν θα ήταν προτιμότερο ν' αφήσουμε να μας κατακτήσουν.
Σύμφωνοι, για τους Γαλάτες.
Καλή τύχη, Ομορφοθώραξ, και όλα τα σχετικά.
Χαβαλεδίξ!
Χαβαλεδίξ, ξύπνα!
Ξεκινάμε;... Τον πλακώνουμε στα χαστούκια!
Οβελίξ, ο Μαζεστίξ μάς εμπιστεύτηκε τον ανιψιό του, τον Χαβαλεδίξ.
Για να τον κάνουμε σωστό άντρα!
Πώς θα γίνει, αν δε φάει μερικά χαστούκια;
Οβελίξ, αυτές οι μέθοδοι είναι ξεπερασμένες!
Υπομονή, παιδαγωγική και καλοσύνη... Αυτά πρεσβεύουμε.
Και θα γίνει ένας υπεύθυνος νεαρός για τον οποίο θα είμαστε περήφανοι.
- Θα πέσει κανένα χαστούκι τελικά; - Όχι.
Χαβαλεδίξ, ξημέρωσε. Ξυπνάμε νωρίς στο χωριό.
Στη Λουτέτια, τέτοια ώρα πέφτουμε για ύπνο.
Παρατήστε με. Δεν το κουνάω απ' το κρεβάτι.
Τι; Παιδαγωγική έκανα. Δεν τον χαστούκισα. Τον σεβάστηκα.
Δεν το κουνούσε απ' το κρεβάτι. Κι έτσι, κουνήθηκε το κρεβάτι!
- Τρελαθήκατε; - Είναι για το καλό σου.
- Έλα, έχουμε δουλειές. - Να ντυθώ και να χτενιστώ πρώτα.
Χαβαλεδίξ, βγες. Είσαι ώρες εκεί μέσα.
Θες να ξανακάνω λίγη παιδαγωγική;
- Είσαι χτενισμένος όπως πριν. - Όχι, πριν δεν ήμουν χτενισμένος.
Τώρα χτενίστηκα σε στυλ αχτένιστο. Θέλει δουλειά αυτό το αποτέλεσμα.
Πάμε στο δάσος.
Πρώτη άσκηση, πώς πλακώνεις έναν Ρωμαίο.
Οι αδύναμοι εκφράζονται με τη βία.
Τι είπες;
- Αστερίξ, στιγμή αδυναμίας. - Ανθρώπινο.
Το θετικό είναι ότι δεν ξεχτενίστηκες!
- Είστε τελείως τρελοί. - Έλα μαζί μας.
Με λίγη τύχη, θα πέσουμε σε περίπολο.
Δεν έχουν μείνει πολλοί Ρωμαίοι. Πήγαν όλοι στη Βρετανία.
Πού πήγε;
Είμαι τυχερός που μένω στη Λουτέτια.
Ήθελα να αλλάξω παραστάσεις και ήρθα στην εξοχή.
Θα με βοηθήσει να γράψω μερικά τραγουδάκια.
Είμαι βάρδος. Με το που σε είδα, είχα έμπνευση για τραγούδι.
Θα χτίσω ένα τσαρδί όπου η αγάπη θα βασιλεύει...
Κι η βασίλισσα θα 'σαι εσύ...
- Πολύ όμορφο. - Επειδή εσύ με ενέπνευσες.
Συγγνώμη, αλλά ήρθες να γίνεις άντρας, όχι να κάψεις καρδιές!
Ακούστε, οι αγριάδες δεν κάνουν τον άντρα.
Ο άντρας μπορεί να είναι ευαίσθητος...
...να μη φοβάται να πει σ' αγαπώ ή να κλάψει.
- Είναι τόσο αλήθεια. - Αφήστε με ήσυχο τώρα.
Άσ' το σ' εμένα.
Θα έλεγα ότι έχω την αίσθηση πως βρίσκομαι στο σωστό μέρος.
Μεγάλο ταξίδι έκανες, φίλε Βρετανέ. Να σου προσφέρουμε κάτι;
- Ένα αγριογούρουνο; Μια μπίρα; - Ένα φλιτζάνι ζεστό νερό, παρακαλώ.
- Αυτό μόνο; - Με μια σταγόνα γάλα. Τέλεια.
Αστερίξ, Οβελίξ, ο Ομορφοθώραξ μας έρχεται απ' τη Βρετανία.
Ζητάει βοήθεια για να αντισταθούν στον Ρωμαίο κατακτητή.
Χάρηκα. Ας κουνήσουμε τα χέρια.
- Αυτός είπε να τον ταρακουνήσω! - Οι Βρετανοί δε μιλούν σαν εμάς.
- Είσαι καλά; - Έξοχα! Τι δύναμη!
- Το μαγικό φίλτρο, υποθέτω. - Ο Οβελίξ έπεσε μέσα, μικρός.
Με τέτοια δύναμη, τους Ρωμαίους θα νικήσουμε με την άνεσή μας.
- Γιατί μιλάς ανάποδα; - Εκλιπαρώ τη συγγνώμη σας;
Ο Πανοραμίξ ετοιμάζει μαγικό φίλτρο για τους φίλους μας τους Βρετανούς.
Αυτό είναι πολύ φίλτρο.
Εσύ κι ο Οβελίξ θα τον συνοδεύσετε, για να μην πέσει σε λάθος χέρια.
Τέλεια! Πάμε Βρετανία! Έχει ολοκαίνουργιους Ρωμαίους εκεί!
Για να είμαι ειλικρινής, δε λυπάμαι που θα ξεφορτωθώ τον ανιψιό σου!
- Θα πάρουμε τον Χαβαλεδίξ μαζί. - Δε χωράει. Είναι κι ο Ιντεφίξ.
Το ταξίδι είναι μια καλή ευκαιρία για να διευρύνει την παιδεία του.
Αρχηγέ...
Δε θέλει. Είσαι πολύ μικρός, λέει.
Είναι πολύ μακριά και δεν έχει άλλη θέση.
Προτιμάει να πάρει τον άλλον, τον βλάκα.
Κι άλλωστε, θα γυρίσουμε σύντομα.
Τους δίνουμε το βαρέλι. "Ευχαριστούμε, αντίο σας."
Δε θα χάσεις και πολλά.
Θα έχει Ρωμαίους, πολλούς Ρωμαίους.
Οι Ρωμαίοι είναι σαν τα στρείδια. Τα πολλά σού φέρνουν αναγούλα.
Να είσαι φρόνιμος.
Να φυλάς το σπίτι. Βασίζομαι πάνω σου.
Λυπάμαι, εγώ κατατάχθηκα για να πολεμήσω, να υπερασπιστώ τη Ρώμη.
Όχι να συλλαμβάνω λαθρομετανάστες "χωρίς πάπυρο"!
Ο Καίσαρας είπε να σταματήσουμε το μεταναστευτικό ρεύμα...
...για τη σταθερότητα της αυτοκρατορίας!
Και τι πάει να πει αυτό;
Οι διαταγές είναι διαταγές! Δεν τις αμφισβητούμε!
Τους πιάσαμε στα πράσα!
Μερικοί Γαλάτες στην παραλία. Δεν απαγορεύεται.
Είναι λαθρομετανάστες. Πάμε για έλεγχο.
Χωρίς εμένα... Χωρίς εμένα. Δεν έρχομαι.
Δεν έχεις αίσθηση του καθήκοντος. Βγάλ' τα πέρα με τη συνείδησή σου.
Ρωμαϊκή Λεγεώνα! Έλεγχος συνόρων! Τους πάπυρούς σας!
Αυτό είναι παλιό μοντέλο.
Τα καινούργια είναι χαραγμένα σε μάρμαρο που δεν πλαστογραφούνται.
Τι έχει το βαρέλι;
Το πρόβλημα των Ρωμαίων είναι ο υπερβολικός τους ζήλος.
Για μένα μιλάτε;
Ομορφοθώραξ, ώρα να δοκιμάσεις το μαγικό φίλτρο!
- Τι είναι αυτό; - Μια στιγμή, θα δεις.
Δεν έχω αίσθηση του καθήκοντος, αλλά έχω το ένστικτο της επιβίωσης!
- Λοιπόν; - Αντιστέκονται.
Μα τον Δία! Η εμμονή μου έχει και τα όριά της!
Η υπομονή σας, εννοείτε.
Όχι, η εμμονή, η σοφία μου. Τελείως αμόρφωτοι είστε;
Φέρτε μου να γράψω. Θα πω στη Σύγκλητο να στείλει στρατεύματα.
Χαίρε, Καίσαρα! Μια αντιπροσωπεία της Συγκλήτου ζητάει ακρόαση.
Απίστευτο! Σκέφτομαι τη Σύγκλητο, κι η Σύγκλητος έρχεται σ' εμένα!
Έχω τους θεούς με το μέρος μου. Να περάσουν.
Κι ετοιμάστε ένα μικρό όργιο. Πάντα τους ευχαριστεί.
Χαίρετε, αξιότιμα μέλη της Συγκλήτου. Είναι μεγάλη τιμή...
Χαίρε, Καίσαρα! Συγκλητικός Λούσιους Αδέκαστους.
Η Σύγκλητος μάς έστειλε για λογιστικό έλεγχο των εξόδων σου.
- Τι πράγμα; - Λογιστικό έλεγχο... Σημαίνει...
Όχι, ξέρω.
Κοίταξα τα βιβλία σου. Δεν είναι ξεκάθαρα.
- Σοβαρά; - Για παράδειγμα...
20.000 σηστέρτια για ένα ταξίδι...
...Αλεξάνδρεια-Λοντίνιουμ, με ιδιωτική γαλέρα.
Ήρθε η Κλεοπάτρα για σαββατοκύριακο.
Δεν ταξιδεύει με το πλοίο της γραμμής;
Είναι η Βασίλισσα της Αιγύπτου.
Και τότε γιατί δεν πληρώνουν οι Αιγύπτιοι;
Θα τα εξετάσουμε όλα αυτά με την ομάδα μου.
Ελπίζω ότι δε θα επιχειρήσει κανείς να μας επηρεάσει.
Ούτε που μου πέρασε απ' το μυαλό.
Έτοιμο το όργιο, Καίσαρα. Να φέρω τα κορίτσια;
Και οι ενισχύσεις;
Με συγχωρείς, Μεγάλε Καίσαρα, αλλά έχω μια ιδέα.
Ακούω.
Με τα κρυφά κονδύλια, θα βάλουμε μισθοφόρους για τη βρόμικη δουλειά.
Ας πούμε ότι υπάρχουν κρυφά κονδύλια.
Ποιους βάρβαρους έχεις στο νου σου;
Τους χειρότερους, Καίσαρα! Τους Νορμανδούς!
Είναι ένας ατρόμητος λαός που ζει στον Βορρά.
Εκεί όπου το χιόνι δε λιώνει ποτέ κι η νύχτα διαρκεί έξι μήνες.
Ανελέητοι πολεμιστές που πίνουν απ' τα κρανία των εχθρών τους...
...κι έχουν την ιδιαιτερότητα να μην ξέρουν τι θα πει φόβος!
Θύμισέ μου το ονοματάκι σου.
Πολυσπούδαστους. Στις διαταγές σου, Καίσαρα.
Πολυσπούδαστους, πήγαινε να φέρεις τους Νορμανδούς.
Αν πετύχεις αυτή την αποστολή, θα βγάλεις μια περιουσία.
Και τώρα ελάτε, μην πάει χαμένο το όργιο.
Για σένα θα ετοιμάσουμε ένα όργιο για το δρόμο.
Γιατί με παράτησες;
Γιατί με εγκατέλειψες; Γιατί με άφησες;
Εγώ καταλαβαίνω γιατί!
Γιατί όλα τελείωσαν; Γιατί έφυγες;
- Πάψε! Μου 'χεις πάρει τα αυτιά! - Πρέπει να εκφραστώ.
- Μην εκφραστώ με χαστούκια εγώ! - Οβελίξ, παιδαγωγική κι υπομονή.
Χαβαλεδίξ, τι θες να γίνεις;
Βάρδος, αλλά ο γέρος μου θέλει να γίνω δρυΐδης.
Πολύ καλή ιδέα. Εκπληκτικό επάγγελμα.
Εξήντα χρόνια σπουδές! Ευχαριστώ, δε θα πάρω!
Ξέρετε ποιοι είναι οι πιο όμορφοι στη Βρετανία;
Οι τουρίστες!
Δεν ήταν κακία.
Αλλά εμείς οι Γαλάτες λέμε ότι οι Βρετανοί είναι λιγάκι...
Δεν είστε πολύ...
Εσείς στη Βρετανία, τι άποψη έχετε για τους Γαλάτες;
Σας θεωρούμε ψηλομύτηδες, πολυλογάδες, έκφυλους...
...δειλούς, άξεστους και βρομιάρηδες.
- Γιατί με άφησες; - Φτάνει τώρα.
Δε θα γίνεις άντρας, αν βελάζεις σαν το πρόβατο!
Τι πάει να πει να γίνω άντρας; Να γίνω σαν εσάς;
Δυο τύποι που ζουν μ' ένα σκυλάκι;
Θα τον σκοτώσω!
Αστερίξ, υποσχεθήκαμε στον αρχηγό να τον γυρίσουμε σώο και αβλαβή.
Στη Βρετανία, συνηθίζεται να συζούν δύο άντρες.
Δεν είναι το ίδιο. Έχει γίνει παρεξήγηση.
Ο Οβελίξ κι εγώ δε συζούμε. Απλώς ζούμε μαζί.
Είναι ένα είδος συγκατοίκησης.
Είναι σαν συνάδελφος, γιατί έχουμε τα ίδια ωράρια.
Είναι πρακτικό το ζήτημα.
Εγώ δε θα έφευγα ποτέ... Ποτέ δε θα σε άφηνα...
Γείτσες, Οβελίξ.
Δεν ήμουν εγώ.
Συγγνώμη.
Συγγνώμη που ήρθα απρόσκλητος στη βάρκα σας, αξιότιμοι ταξιδιώτες.
Θέλω να πάω στη Βρετανία.
Τα πλοία της γραμμής δε δέχονται άτομα σαν εμένα, χωρίς παπύρους.
Είναι πολύ πρωτότυπο, δεν είναι;
Μην ανησυχείτε, μόλις φτάσουμε, θα πάρω το δρόμο μου.
- Ούτε που θα σας ενοχλήσω. - Τι θα κάνετε στη Βρετανία, κύριε;
Κακομοιρίς, το όνομά μου.
Έρχομαι από χώρα πολύ φτωχή και μακρινή, κοντά στον Γάγγη.
Λένε ότι στη Βρετανία μπορείς να κάνεις περιουσία.
- Ήρθα να βρω την τύχη μου. - Και τι είναι αυτό;
Φυτό απ' τη χώρα μου. Φυτρώνει παντού εκεί.
Μαζί του, νιώθω λιγότερη μοναξιά.
Σας παρακαλώ, μη με ρίξετε στο νερό. Δεν ξέρω κολύμπι.
Πεινάω.
Κι εγώ πεινάω.
Νομίζω ότι έχουμε ένα μήνυμα.
Μεγαλειοτάτη, μήνυμα απ' τον Ομορφοθώραξ.
Και τι λέει;
"Μεγαλειοτάτη, έχω την χαρά και και την τιμή να σας ενημερώσω...
...ότι το βαρέλι έφτασε στο βρετανικό έδαφος."
- "Πάντα δικός σας, Ομορφοθώραξ." - Έξοχα νέα. Δεν είναι, αγάπες μου;
- Δε μου πολυαρέσει η πεζοπορία. - Αν θες να γίνεις άντρας...
Δεν πειράζει. Άσε.
Να ένα ήρεμο κι ήσυχο μέρος όπου μπορούμε να φάμε κάτι.
Ελπίζω να έχει αγριογούρουνο.
ΤΟ ΓΕΛΑΣΤΟ ΑΓΡΙΟΓΟΥΡΟΥΝΟ
Καλησπέρα... Επιθυμείτε να δειπνήσετε;
Ναι, θα θέλαμε τέσσερα αγριογούρουνα, αν είναι δυνατόν.
Ασφαλώς. Καθίστε εκεί.
Καλησπέρα...
Αυτό είναι το γελαστό αγριογούρουνο; Ούτε που χαμογελάει!
Είναι σπεσιαλιτέ βρετανική.
Βραστό αγριογούρουνο με σάλτσα μέντα. Θεσπέσιο!
Και γιατί μυρίζει ψαρίλα;
Το βράζουμε με συκώτι μπακαλιάρου. Αλλιώς θα ήταν τελείως άγευστο.
Το καημένο το ζωάκι!
Χαίρε... Καταζητούμε Γαλάτες που ήρθαν λαθραία απ' την Ευρώπη.
Χαίρε. Όνομα, επίθετο, επάγγελμα και τόπος διαμονής.
Ασφαλέστατα. Είμαστε Βρετανοί έμποροι σε επαγγελματικό ταξίδι.
Ονομάζομαι Ομορφοθώραξ, από 'δώ ο Αστεράξ...
Καλησπέρα.
- Ο Οβελάξ. - "Σπέρα"...
Όχι... Μια στιγμή. "Καλησπέρα".
Καλησπέρα, αλλά με πιο βαριά προφορά.
Αυτό είναι.
Κι ο ανιψιός μου, ο Τετακλάξ. Είναι μουγγός, ο καημένος.
Στρατιώτες, ψάξτε το πανδοχείο!
Καλή όρεξη, Βρετανοί.
Δεν καταλαβαίνω πώς το τρώτε αυτό.
Εσείς οι Βρετανοί!
Δε βρήκαμε τίποτα, κύριε!
Καλό βράδυ, κύριοι, και καλή συνέχεια.
Μα τον Τουτατίς!
Εν ονόματι της Ρώμης, παραδοθείτε, Γαλάτες!
Μπράβο, περάσαμε πάλι απαρατήρητοι!
Δε φταίω εγώ! Αγριογούρουνο με συκώτι μπακαλιάρου... Απάνθρωπο!
- Δεν είμαι υπεύθυνος γι' αυτό. - Συμφωνώ, Οβελίξ.
- Ποτέ δεν ήσουν ούτε θα γίνεις. - Μου το λες για να χαρώ;
Το πρόβλημα είναι ότι νιώθω μόνος, ακόμα κι όταν είσαι μαζί μου.
Νιώθω μόνος πνευματικά. Υποσιτίζομαι πνευματικά μαζί σου.
- Τα πάμε καλά εμείς οι δύο. - Σε ανέχομαι. Δεν είναι το ίδιο.
Πασχίζω να ανεχτεί ο κόσμος αυτή τη δίποδη συμφορά...
...αυτή τη μάστιγα, τη φυσική καταστροφή που λέγεται Οβελίξ.
Κι εγώ τι κερδίζω τελικά; Τίποτα. Θυσιάζομαι χωρίς λόγο.
Δεν κερδίζω τίποτα. Βαρέθηκα πια.
Κι ειλικρινά, "δυο τύποι που ζουν μ' ένα σκυλί", δεν είναι για μένα.
Έχεις πρόβλημα με τον Ιντεφίξ;
- Οβελίξ, καιρός να γνωρίσω κάποια. - Ποια;
Δεν ξέρω, κι ούτε θα μάθω αν μου είσαι βδέλλα!
Τι έπαθε;
Θέλει να γνωρίσει κάποια, αλλά δεν ξέρει ποια.
Γι' αυτό έχει νεύρα.
Ο Καίσαρας ήταν σαφής.
Αν σφάξετε το βρετανικό, ανυπότακτο χωριό, θα σας λούσει στο χρυσό.
Ο χρυσός φέρνει πολυτέλεια.
Κι η πολυτέλεια αποδυναμώνει το μυαλό.
Ρωμαίε, θέλεις να μας αποδυναμώσεις;
Σε καμία περίπτωση, Χοντρομπάφ.
Θα πάμε σ' αυτή τη χώρα, μόνο αν ξέρουμε ότι θα βρούμε φόβο εκεί.
Ακόμα κι οι πιο αδύναμοι λαοί ξέρουν το φόβο. Αλλά όχι εμείς!
Όχι εμείς!
Κάναμε τα πάντα για να βρούμε το μυστικό του φόβου.
Οι σοφοί μας έκαναν κάθε λογής πειράματα.
Λοιπόν;
Πόνος, αλλά κανένας φόβος. Συνέχισε.
Προσπαθήσαμε να τον περάσουμε στα μωρά μας.
Καμία επιτυχία.
Ο φόβος μάς αρνείται. Μα τον Οντίν, θέλουμε να τον γνωρίσουμε!
- Μα γιατί; - Ρωτάει γιατί!
Όλοι ξέρουν ότι ο φόβος δίνει φτερά, Ρωμαίε.
Οι πολεμιστές μου κι εγώ ονειρευόμαστε να πετάξουμε σαν πουλιά.
Είστε τυχεροί. Οι Βρετανοί είναι ο πιο φοβητσιάρης λαός.
- Αλήθεια; - Φυσικά.
Άλλωστε, όποτε τους ρωτάμε κάτι...
...απαντούν, "Φοβάμαι πως..."
Εντάξει, λοιπόν! Μα τον Οντίν, σαλπάρουμε για Βρετανία!
Κύριοι, καλώς ήρθατε στο Λοντίνιουμ!
Μας γυρεύουν οι Ρωμαίοι. Κυκλοφορούμε νύχτα και κρύβουμε το βαρέλι.
- Καλή ιδέα. Αλλά πού; - Σκεφτείτε λίγο.
Αν θες να κρύψεις ένα δέντρο, το δάσος είναι το ιδανικό μέρος.
- Για το βαρέλι, είναι... - Το δάσος;
- Ένα... - Δάσος;
Ένα πανδοχείο. Μαζί με τα άλλα βαρέλια.
Έξοχα. Ξέρω το κατάλληλο μέρος.
Ξάδερφέ μου Ομορφοθώραξ, πόσο χαίρομαι που σε βλέπω.
Κι εγώ χαίρομαι πολύ, Ρηλάξ. Ας αφήσουμε τις διαχυτικότητες.
Είμαστε σε αποστολή για τη Μεγαλειοτάτη.
Ασπάζομαι γυναίκα και παιδιά και είμαι στη διάθεσή σας.
Δεν είναι απαραίτητο. Θέλουμε μόνο να κρύψουμε αυτό το βαρέλι.
Κατάλαβα. Πολύ απλό. Στην κάβα. Ακολουθήστε με.
Μια μπίρα, παρακαλώ.
Αυτή η πόλη έχει τρομερή ενέργεια.
Η πόλη έχει τρομερή ενέργεια. Τα πάντα μπορούν να συμβούν.
- Ναι, ίσως. - Πίστεψέ με. Είμαι απ' τη Λουτέτια.
Η Λουτέτια είναι ψόφια. Έχει γίνει πόλη-μουσείο.
Είσαι απ' τη Λουτέτια;
Από 'κεί κοντά. Δυο βδομάδες δρόμος.
Εδώ ξέρουν να εκτιμούν την μπίρα! Η επόμενη, δική μου!
- Όχι, ευχαριστώ. - Επιμένω. Θα είναι χαρά μου.
Ξέρω τι σκέφτεσαι. "Είναι Γαλάτης. Είναι γυναικάς. Μακριά!"
Θα σου εξομολογηθώ κάτι. Δεν είμαι καθόλου γυναικάς.
Απλώς απολαμβάνω τις ωραίες στιγμές της ζωής.
Γνωριζόμαστε. Κι εγώ είμαι γεμάτος ενέργεια, σαν αυτή την πόλη.
Θέλω να ζω, να γελάω, να κλαίω. Καλά άκουσες, να κλαίω.
Εγώ είμαι άντρας που κλαίει. Δεν ντρέπομαι να το πω.
Κλαίω πολύ συχνά εγώ, και χωρίς λόγο.
- Σ' αρέσουν οι άντρες που κλαίνε; - Όχι ιδιαίτερα.
Λοιπόν; Όλα καλά; Το βαρέλι σε ασφαλές μέρος;
- Τι; - Τον αφρό.
Τι κάνουμε μέχρι να νυχτώσει;
Υποθέτω, θα μπορούσαμε...
...να κάνουμε μια απρόσμενη επίσκεψη στην Οφηλία.
- Ποια είναι η Οφηλία; - Η αρραβωνιαστικιά μου.
Λίγο ακόμα εδώ.
Μου είχαν πει ότι οι Βρετανίδες είναι άσχημες, αλλά αυτή μ' αρέσει!
Είναι όμορφη, πράγματι. Και της πάει το μαύρο φουστάνι.
Ομορφοθώραξ, τι ωραία έκπληξη!
Κι εγώ πλημμυρίζω από χαρά. Αλλά όχι διαχυτικότητες, παρακαλώ.
Είμαι σε αποστολή για τη Βασίλισσα.
Είμαι περαστικός απ' το Λοντίνιουμ, κι ήρθα να σου γνωρίσω...
Χαβαλεδίξ. Χάρηκα. Κουλ.
- Σύνελθε, σε παρακαλώ! - Δεν μπορώ ούτε...;
Είναι η αρραβωνιαστικιά του Ομορφοθώραξ. Λίγο σεβασμό!
- Συγχωρήστε τον. Μικρός είναι. - Δεν πειράζει.
Αστερίξ. Χάρηκα.
Χαίρομαι που σας γνωρίζω. Πραγματικά.
- Οι σύντροφοί μου είναι... - Γαλάτες! Εύκολα το μαντεύει κανείς!
- Απ' την προφορά; - Όχι, απ' τη μυρωδιά.
Οι γονείς μου λείπουν σε ταξίδι, αλλά επιμένω να μείνετε.
Η Μις Μάκιντος κι εγώ θα σας ετοιμάσουμε να γευματίσετε.
Αυτή η πόλη έχει τρομερή ενέργεια.
Ναι, η ενέργεια είναι τρομερή. Τα πάντα μπορούν να συμβούν.
Γνωρίζεις εκπληκτικούς ανθρώπους, μιλάς μαζί τους, ερωτεύεσαι.
Μπορείς να ζήσεις μια έντονη και σύντομη περιπετειούλα.
Ξέρεις, όλα αυτά.
Φαίνεται ότι εσύ κι ο φίλος σου έχετε ένα σκυλάκι.
- Δεν το φέρατε μαζί; - Όχι.
Τι είναι πάλι αυτή η ιστορία;
Γαλάτες που ήρθαν λαθραία με μυστικό όπλο μέσα σε βαρέλι;
Καίσαρα, δώσαμε διαταγή να συλληφθούν όλοι οι Γαλάτες.
- Και τα γυναικόπαιδα. - Θα κάψουμε τα σπίτια τους.
Πρέπει να βρείτε το βαρέλι... Σκεφτείτε λιγάκι.
Αν θες να κρύψεις ένα δέντρο, το ιδανικό μέρος είναι...
Το δάσος! Αν θες να κρύψεις ένα βαρέλι, το ιδανικό μέρος είναι...
Ένα πανδοχείο!
Ψάξτε όλες τις κάβες σε όλα τα πανδοχεία του Λοντίνιουμ.
Και κατάσχετε κάθε βαρέλι!
Τι θα κάνουμε με το δέντρο στο δάσος;
Βρείτε το βαρέλι! Αλλιώς σας βράζω και σας δίνω μεζέ στα λιοντάρια!
Με σάλτσα μέντα!
Έχω την εντύπωση ότι δε με συμπαθεί.
Η Μις Μακιστόκ δε με συμπαθεί.
Με τέτοια μούτρα, δε θα 'πρεπε να κάνει τη δύσκολη!
Δε φαίνεται πολύ ότι είστε αρραβωνιασμένοι εσύ κι η Οφηλία.
Καθόλου, θα έλεγα.
Επειδή εμείς οι Βρετανοί τηρούμε αυστηρά τους τύπους.
Ένας κύριος δεν πρέπει να φέρει την καλή του σε δύσκολη θέση...
...πώς να το πω... με τη φορτική του παρουσία.
Οι κατ' ιδίαν συναντήσεις πρέπει να γίνονται σπάνια.
Και να διαρκούν μόλις λίγες στιγμές.
- Πότε ήταν η τελευταία; - Πέρσι.
Δίστασα πολύ, όταν η Οφηλία μας πρότεινε να μείνουμε.
Αλλά δε μετάνιωσα που είχα την τόλμη να δεχτώ.
Έχεις την τόλμη να μου δώσεις το αλάτι;
Συγγνώμη.
Θες να αρέσεις στη Μις Πώς-Τη-Λένε;
Κάνε της ένα δώρο.
Καλή ιδέα... Ξέρω.
Εν ονόματι της Ρώμης, ανοίξτε!
Ψάξτε το πανδοχείο!
Λεγεωνάριοι, ένα μυστικό όπλο κρύβεται σε ένα βαρέλι.
Για να το βρούμε, θα επιδείξουμε μεθοδικότητα και αυστηρότητα.
Ανοίγετε, δοκιμάζετε.
Αν γευτείτε κάτι ύποπτο, ενημερώστε.
Αλλιώς, βάλτε έναν σταυρό και περάστε στο επόμενο.
Έγινα σαφής; Με τη διαταγή μου!
Τώρα!
Τα ροδόδεντρα άνθισαν πολύ όμορφα φέτος.
Αλήθεια;
Και οι μπιγκόνιες.
Όχι τα ηλιοτρόπια, όμως.
Λυπάμαι πολύ που το ακούω.
Θα σας πήρε πολύ καιρό όλο αυτό.
Οι Μάκιντος υφαίνουν αυτή την ταπισερί...
...εδώ και πέντε γενιές.
Όταν ολοκληρωθεί...
...θα είναι το καμάρι της οικογένειάς μας.
Αυτή η πόλη έχει τρομερή ενέργεια.
Συγγνώμη.
Συγγνώμη που διακόπτω.
Οι Ρωμαίοι πήραν το βαρέλι με το μαγικό φίλτρο.
Αν θέλετε να το βρείτε, έχουν γράψει "Ρηλάξ" πάνω του.
Κλαούντιους Γλωσσοδέτιους, δώσε μου να δοκιμάσω.
- Είναι το δικό μου βαρέλι. - Τα βαρέλια είναι ολονών!
Εσύ! Έλα κατά 'δώ!
- Να τον αφήσω ξερό; - Ναι, αλλά διακριτικά.
- Οβελίξ, διακριτικά. - Κατάλαβα.
Ωραία.
Αυτός είναι φίλος!
Ελάτε, δεν έχουμε καιρό για χάσιμο.
Αυτό μπορώ να το πιω. Δεν έπεσα μέσα, μικρός.
Εδώ!
Τα παίρνουμε όλα, το βρίσκουμε μετά. Οβελίξ, έλα να βοηθήσεις.
Δεν το πιστεύω!
Δοκίμασα μια γουλιά... Όχι πολύ!
Όπως είπε ο Καίσαρας, είμαστε εδώ για να προωθήσουμε τις αξίες...
...του τεράστιου πολιτισμού μας.
Αλλά δε θα τα καταφέρουμε, αν ο ιθαγενής μάς θεωρεί εχθρό.
Ο Βρετανός είναι περήφανος. Ας του φερθούμε με αβρότητα.
Ας του δείξουμε τι σπουδαίος λαός είμαστε.
Ευκαιρία να περάσουμε στην πράξη.
Πολύ καλημέρα σας και όλα τα σχετικά, φίλοι Βρετανοί!
Στρατιώτες, έτσι να φέρεστε. Δε θέλω χοντράδες.
Ποιος με είπε χοντρό;
Θεία χάρη!
Ένα παρατημένο κάρο!
Τι ανέλπιστη τύχη για έναν κλέφτη κάρων!
Μπράβο, Οβελίξ. Πάλι περάσαμε απαρατήρητοι.
Γρήγορα, Ομορφοθώραξ!
Λυπάμαι, Αστερίξ. Ένας κύριος δεν τρέχει ποτέ.
Συγγνώμη, μήπως είδατε...
- Είστε Γαλάτης; - Όχι απ' τη Λουτέτια, όμως.
- Τι κάνετε στο Λοντίνιουμ; - Γυρεύω ένα βαρέλι. Το είδατε;
Λατρεύω τους Γαλάτες! Είστε πολύ πιο αστείοι απ' τους Βρετανούς.
Καλοσύνη σας... Αλήθεια;
Μπορώ να σας συναντήσω κάπου μετά;
Ένας απ' τους Γαλάτες που καταζητεί ο Καίσαρας.
Μαζέψτε τον.
Σερ Ομορφοθώραξ, συνέβη κάτι πραγματικά φρικτό!
- Ηρεμήστε, Μις Μάκιντος. Τι έγινε; - Είναι φρικτό!
- Η Μις Οφηλία εξαφανίστηκε. - Κατάλαβα. Ηρεμήστε.
Και το χειρότερο, έφυγε με τον Χαβαλεδίξ!
Θα πήγαιναν έναν περίπατο στην ακροθαλασσιά.
Αρνήθηκα κατηγορηματικά, ασφαλώς.
Αλλά αυτός ο Χαβαλεδίξ έκλεψε ένα κάρο...
...και το έσκασαν μαζί!
Καλώς. Θα το κανονίσω εγώ.
- Από ποια μεριά έφυγαν; - Από 'κεί.
- Είμαι φρικτή. - Όχι, είσαι πολύ καλή.
Γιατί δε βοήθησες τους φίλους σου...
...να βρουν το βαρέλι με το μαγικό φίλτρο;
- Εσύ είσαι το μαγικό μου φίλτρο. - Τι καλός που είσαι.
Αυτή είναι η αλήθεια.
Γελάω με το μαγικό τους φίλτρο. Δεν είναι αυτή η αληθινή δύναμη.
Αλήθεια; Ποια είναι η αληθινή δύναμη;
Αυτό.
- Δεν είναι σωστό. - Πολύ σεμνότυφες εσείς οι Βρετανίδες.
Στη Λουτέτια, τα κορίτσια δεν είναι τόσο δύσκολα.
Ξέρουν ότι το φιλί δεν είναι θέμα σωστού ή λάθους.
Είναι θέμα στιγμιαίας επιθυμίας. Τώρα ήταν η κατάλληλη στιγμή.
Καλά, αφού δε σ' αρέσει...
Στάσου.
Τι; Έτσι φιλάμε στη Γαλατία!
Δεν είναι δα και...
- Αυτοί είναι οι Βρετανοί; - Όχι και πολύ γεροδεμένοι.
Γιατί κρύβεσαι πίσω μου; Είσαι δειλός.
Ξέρετε πού θα βρούμε τον Καίσαρα και τη στρατιά του;
- Βοήθεια! Δε θέλω να πεθάνω! - Σύνελθε!
- Δεν μπορώ! Φοβάμαι! - Είσαι ο πρωταθλητής του φόβου!
- Άκουσες τι είπε, Μπουνταλάφ; - Γρήγορα, πιάσ' τον, Μικροκεφαλιάφ!
Πάω τον πρωταθλητή στον καταυλισμό.
Ρώτα στο χωριό πού είναι ο Καίσαρας και σφάξε τους όλους.
- Πώς θα το βρω το χωριό; - Θα σε πάει η κοπέλα.
- Τι θα την κάνω την κοπέλα μετά; - Σφάξε την κι αυτή, βλάκα.
Φυσικά.
Καλή σου μέρα, ξένε.
Περίμενε. Πρώτα, πρέπει να θέσουμε τους κανόνες.
- Ποιους κανόνες; - Σύμφωνοι, χωρίς κανόνες.
Δεν ήταν τίποτα. Λίγη άσκηση τη χρειάζομαι, άλλωστε.
Δεν είχες βγει μόνη, έμαθα.
Οι Νορμανδοί έπιασαν τον Χαβαλεδίξ. Ανησυχώ πολύ.
Ασφαλώς, αγαπητή μου. Θα έχει γίνει ήδη κομματάκια.
- Αυτό είναι φρικτό! - Είναι, δεν είναι;
Προτείνω να γυρίσουμε πίσω.
Η έλλειψη ευαισθησίας σου με θλίβει βαθύτατα.
Κι εγώ έχω λόγους να θλίβομαι.
Αλλά δε σου τους προσάπτω, γιατί δε θέλω να σε προσβάλλω.
Τέλος πάντων. Παραφέρθηκα, το ομολογώ.
Μα πώς αλλιώς; Είσαι πιο βαρετός κι από μια χειμωνιάτικη μέρα.
Και πιο αυστηρός απ' τη Μις Μάκιντος!
Σου πήρε έξι μήνες να μου μιλήσεις, έναν χρόνο να ζητήσεις το χέρι μου.
Ζήτημα αν είπαμε δυο κουβέντες από τότε!
Πότε να ελπίσω για λίγη παρέα...
...και λίγη ανθρώπινη ζεστασιά;
Στο νεκροκρέβατό μου;
Φέρθηκα ως Βρετανός ευγενής, Οφηλία.
Αν δε σ' αρέσει αυτό, τότε δεν ταιριάζουμε.
Τι κάνεις εσύ εδώ;
Ο βλάκας έπεσα σε μπλόκο για έλεγχο παπύρων.
Περιμένουν το επόμενο καραβάνι, για να με απελάσουν.
Εσύ έλα μαζί μου!
Κύριε, μπορώ να έχω λίγο νεράκι για το φυτό μου; Διψάει.
Δε χρειάζεται νερό πια!
- Γιατί; - Τι γιατί;
Γιατί μπλέκεσαι πάντα στα πόδια μου;
Ιούλιε, όλες οι ιστορίες έχουν έναν καλό κι έναν κακό.
- Μάλιστα. Κι εσύ είσαι ο κακός. - Όχι, εσύ είσαι ο κακός.
Οι περιπέτειες του Αστερίξ είναι, όχι του Καίσαρα.
Οι περιπέτειες του Αστερίξ; Ξέρεις τι είναι αυτό;
"Οι Γαλατικοί Πόλεμοι" ή αλλιώς οι περιπέτειες του Ιούλιου Καίσαρα.
Σε έξι τόμους. Φίλε μου, αυτή είναι Ιστορία, με I κεφαλαίο!
Κάπως μεγαλόπνοο σχέδιο, έτσι;
Δεν έχεις καταλάβει ποιον έχεις απέναντι σου.
Το πέρασμά μου από τη γη θα έχει τέτοια επιρροή...
...που το έτος 2000 θα μιλάνε για την προ και μετά Καίσαρα εποχή!
- Εσύ τι έκανες; - Εγώ;
Εσύ και το χαιρέκακο χαμόγελό σου. Ποια είναι η δόξα σου;
Εγώ δεν παριστάνω τον σπουδαίο. Προσπαθώ μόνο να είμαι καλός.
Ξυπνάω χαρούμενος, κάθε πρωί.
Βλέπω φίλους, βοηθάμε ο ένας τον άλλον, γελάμε, τσακωνόμαστε.
Και κάθε Κυριακή, τρώμε μαζί ένα μεγάλο αγριογούρουνο.
- Έχεις παραιτηθεί. - Καθόλου.
- Στο χωριό μου, με σέβονται πολύ. - Στο χωριό σου;
Συγγνώμη, αλλά αυτό δε με ενθουσιάζει.
Άκου, έχω να σου προτείνω κάτι.
Έλα να δουλέψεις για μένα.
Με το μυαλό σου και τη δύναμή μου, θα είμαστε ακαταμάχητοι.
Γιατί να το κάνω αυτό;
Επειδή είμαι ο πατέρας σου.
Το πίστεψες;
Για μια στιγμή, το έχαψες!
Όχι, σου λέω. Βλακείες.
Δίνεις λάθος μάχη, Αστερίξ.
Η υπεράσπιση των καταπιεσμένων είναι συναισθηματισμός.
Κολακεύεται ο εγωισμός σου, αλλά είναι τελείως άχρηστο.
Με το που τους σώζεις, εμφανίζεται κάποιος άλλος και τους σφάζει.
Πρέπει να είσαι ρεαλιστής και νηφάλιος. Δεν έχει νόημα.
Παραδέξου ότι οι Βρετανοί είναι περίεργοι.
Παριστάνουν τους καλούς, επειδή χρειάζονται βοήθεια.
Με την πρώτη ευκαιρία, στοίχημα ότι θα σας κάνουν πόλεμο.
Και εκατονταετή, μάλιστα! Άκουσέ με προσεκτικά.
Πες πού είναι το βαρέλι, εισβάλλω κι αφανίζουμε τον πολιτισμό τους.
Τέρμα το ζεστό νερό και το βραστό κρέας.
Και τους υποχρεώνουμε να μιλούν φυσιολογικά.
Δε θα είναι προσφορά στην ανθρωπότητα αυτό;
Ναι.
Δηλαδή, όχι.
Πάρτε τον. Βασανίστε τον μέχρι να μιλήσει. Με κούρασε.
Ξύπνησε! Ο πρωταθλητής ξύπνησε!
Πρωταθλητής! Πρωταθλητής!
Αρχηγέ, ο πρωταθλητής!
Φόβισέ μας.
Φόβισέ μας!
Ήρθαμε από πολύ μακριά, για να γνωρίσουμε το φόβο.
Απαιτώ να μας μάθεις τι είναι.
Ο φόβος είναι...
Τρέμεις, ιδρώνεις, τρίζουν τα δόντια σου...
Συχνά, πονάει η κοιλιά σου.
Όπως η γρίπη! Ο φόβος είναι όπως η γρίπη!
Και πώς κολλάς;
Εγώ φίλησα την ξαδέλφη μου την Επιτάφ και κόλλησα.
Για τελευταία φορά σε ρωτάω.
Πού πήγαν τον Χαβαλεδίξ;
Αγαπημένη μου Οφηλία, δεν είναι σωστή συμπεριφορά αυτή.
Κύριε Μικροκεφαλιάφ, αν και η παρουσία σας εδώ...
δεν είναι δική σας επιλογή...
...θα κάνουμε το παν, για να είναι ευχάριστη η διαμονή σας.
Μη διστάσετε να μας ζητήσετε οτιδήποτε χρειαστείτε.
Εσείς θέλετε εγώ να δώσω κάτι σ' εσάς;
Να πιω!
Φοβάμαι πως δεν άκουσα καλά.
Να πιω! Δώσε μου να πιω!
Τόσα λάθη σε τόσες λίγες λέξεις!
Πρώτον, δεν πρέπει να λέμε "θέλω", αλλά "ελπίζω".
Στη χειρότερη, "εύχομαι".
Δεύτερον, εμείς οι Βρετανοί...
...τηρούμε αυστηρά τον πληθυντικό ευγενείας.
Και τρίτο και τελευταίο, είθισται, όταν εκφράζουμε ένα αίτημα...
...να το διανθίζουμε με μια φράση ευγενείας.
Διψάω!
Αυτή τη φορά, κατ' εξαίρεση...
θα επιδείξω κάποια ελαστικότητα...
...και θα πραγματοποιήσω το αίτημά σας.
Είναι ζεστό! Μα τον Οντίν! Θα με δηλητηριάσεις, μάγισσα!
Παλιο... Λύσε με!
Λύσε με! Μα τον Οντίν!
Αγαπημένη μου Οφηλία, πιστεύω ότι ο κύριος Μικροκεφαλιάφ...
θα μπορούσε να λάβει...
...ένα ταχύρρυθμο μαθηματάκι σαβουάρ βιβρ!
Αν πολλοί κύριοι είναι καθιστοί και μια κυρία εισέλθει στο δωμάτιο...
οι κύριοι πρέπει αμέσως να σηκωθούν όρθιοι...
...και να περιμένουν μέχρι να τους πει η κυρία να καθίσουν.
Είτε λεκτικά είτε με μια μικρή κλίση του κεφαλιού.
Έτσι.
Αν η κυρία επιθυμεί να καθίσει...
ένας από τους κυρίους, ο πρώτος εξ αριστερών της, φυσικά...
πρέπει να σταθεί πίσω απ' το κάθισμά της...
Λοιπόν, Γαλάτη, πού είναι το βαρέλι;
Είσαι ευχαριστημένος απ' τη δουλειά σου, δήμιε;
Θέλω να πω... Θα συνιστούσες σ' έναν νέο να κάνει τη δουλειά σου;
Με ενδιαφέρει, γιατί σπάνια συναντάς δήμιο στη ζωή σου.
Κι όταν συμβεί, είναι συχνά η τελευταία φορά.
Πού είναι το βαρέλι;
Για πες μου, νιώθεις ότι κάνεις λειτούργημα;
Είναι ένα πάθος που έγινε επάγγελμα;
Ή ένας σύμβουλος προσανατολισμού σου υπέδειξε αυτή την πορεία;
Κάνεις πολύ καλή δουλειά. Είναι πολύ ωραίο επάγγελμα.
Αλλά αν δεν το επέλεξες, γιατί δε σταματάς;
Εντάξει, θα μιλήσω.
Θέλω να μιλήσω.
Σ' ακούω.
Μήπως να σταματήσουμε; Μήπως να τα παρατήσουμε όλα αυτά;
Εμείς οι δύο μπορούμε να κηρύξουμε αγάπη και αδελφοσύνη!
Κρίμα για σένα, Γαλάτη.
Ναι; Ποιος είναι;
Πολύ καλημέρα σας!
Μα τον Τουτατίς! Νόμιζα ότι δε θα έρθεις! Ελευθέρωσέ με!
- Τι περιμένεις; - Σκέφτομαι αυτό που μου είπες.
"Καθένας για την πάρτη του..."
Ίσως έχεις δίκιο. Πρέπει να κρατήσουμε αποστάσεις.
Οβελίξ, δεν είναι αστείο.
Είναι σκληρό που σε ζαλίζω μ' αυτή την παλιά ιστορία.
Κακομοιρίς, ας αφήσουμε τον Αστερίξ να ζήσει τη ζωή του.
Θέλεις να σου ζητήσω συγγνώμη; Θα σου ζητήσω, αλλά όχι τώρα.
Δε θα είχε καμία αξία. Θα το έκανα υπό πίεση.
Ελευθέρωσέ με και θα ζητήσω συγγνώμη με τη θέλησή μου.
Εντάξει.
Σκέτη τρέλα! Ακόμα και οι μοχλοί λειτουργούν ανάποδα!
Θα μου ζητήσεις συγγνώμη;
Αντίο, Κακομοιρίς. Λυπάμαι για το φυτό σου.
Κράτησα μερικά φύλλα. Θα συνεχίσουν να μου φέρνουν τύχη.
Αντίο και πάλι ευχαριστώ.
- Πού είναι το βαρέλι, Αστερίξ; - Εξαφανίστηκε.
Καλύτερα να χωριστούμε.
Θα ψάξω για το βαρέλι κι εσείς για τον Χαβαλεδίξ.
Γιατί τον Χαβαλεδίξ;
Επιμένεις να μη μας λες το μυστικό σου, Γαλάτη;
Σας ορκίζομαι...
Να τον κόψουμε κομματάκια...
...για να δούμε στα εντόσθιά του πού κρύβεται ο φόβος;
Ναι, ας τον ξεκοιλιάσουμε!
Ας τον ξεκοιλιάσουμε!
Φτάνει. Αρκετά κράτησε το αστείο.
Ξυπνήστε τον και πηγαίνετέ τον στον γκρεμό.
Θα μας κάνει μια μικρή επίδειξη πτήσης.
Μια σταγόνα γάλα στο ζεστό νερό σας, κ. Μικροκεφαλιάφ;
Μια υποψία, ευχαριστώ.
Όπως βλέπετε, η Μις Μάκιντος...
...μετέτρεψε τον Μικροκεφαλιάφ σε σωστό κύριο.
Δυστυχώς, αρνείται να πει πού μετέφεραν τον Χαβαλεδίξ.
Λυπάμαι, πιστέψτε με.
Αλλά ένας κύριος δεν προδίδει τους συμπολεμιστές του.
Έχω μια ιδέα. Αν τον αφήσουμε, θα μας οδηγήσει στους δικούς του.
Μις Μάκιντος, με συνοδεύετε ένα λεπτό, στην κουζίνα;
Οβελίξ, δε θα πηγαίναμε στο δάσος για αγριογούρουνα;
Όχι. Γιατί;
Σου είχα πει, "Πάμε στο δάσος για αγριογούρουνα."
Μα φυσικά! Πάμε στο δάσος!
Πάμε στο δάσος για αγριογούρουνα!
Ακριβώς ό,τι είπα.
- Πάμε; - Πού;
Έλα...
Ξέρω ότι είναι στα ψέματα.
Περί τίνος πρόκειται;
Με συγχωρείτε που ενοχλώ. Αυτό το κάρο σάς ανήκει;
Γιατί σας ενδιαφέρει να μάθετε;
Είχε πολλά βαρέλια που μου έκλεψαν.
Και νομίζω ότι δεν είστε τελείως άσχετος μ' αυτή την εξαφάνιση.
Υπονοείτε ότι μοιάζω με κλέφτη;
Ναι.
Πάμε στο δάσος;
Λοιπόν... Αφήστε το πάνω μου.
Καθίστε, κύριε Μικροκεφαλιάφ.
Ήθελα απλώς να ενημερωθώ αν σκοπεύετε να μείνετε στο γεύμα.
Σε αυτή την περίπτωση...
...θα χρειαστεί να προμηθευτώ μερικά πράγματα ακόμα.
Θα ήταν μεγάλη μου χαρά, κυρία.
Δυστυχώς, δεσμεύομαι από μία άλλη υποχρέωση.
- Τίποτα δεν κατάλαβα. - Απλούστατο.
Κατάλαβε ότι δεν τον είχαμε υπολογίσει για το γεύμα.
Σαν σωστός κύριος, δε θέλησε να καταχραστεί τη φιλοξενία μου.
Προτίμησε να αποχωρήσει. Απλό.
Απλούστατο!
- Πολύ καλημέρα σας! - Παρομοίως!
Θα κάνω ό,τι θέλετε!
Θα μάθω νορμανδικά, θα φάω φώκια!
Θα βάψω τα μαλλιά μου ξανθά! Μη με ρίξετε στον γκρεμό! Έλεος!
- Τι είναι το έλεος; - Άλλη μια εφεύρεσή τους!
Πέταξε λιγάκι, κάνε καμιά στροφή και προσγειώσου εδώ.
Μην ανησυχείτε για τη διαδρομή. Είναι προδιαγεγραμμένη.
Πάμε!
Κοιτάξτε! Ο Μικροκεφαλιάφ!
Πολύ καλημέρα σου, αρχηγέ.
Σκέφτηκα ότι αυτό το ταπεινό μπουκέτο θα αγγίξει την καρδιά σου.
Το μάζεψα με πολλή αγάπη.
Δεν έχω ώρα να δοκιμάζω ντόπια προϊόντα. Δεν ήρθαμε για τουρισμό.
Πού ήσουν;
Σε πολύ καθώς πρέπει ανθρώπους. Η φιλοξενία τους ήταν άψογη.
Δεν έχει σημασία. Χαίρομαι ιδιαιτέρως που σας ξαναβρίσκω.
Δίκιο έχετε. Τέρμα οι διαχυτικότητες.
Πάμε.
Του έκαναν μάγια!
Με συγχωρείτε, δε μου έκαναν μάγια. Εκπαιδεύτηκα.
- Εκπαιδεύτηκες; - Ακριβώς. Εκπαιδεύτηκα.
- Από ποιον; - Από εκείνη.
Θα μας εκπαιδεύσει όλους, όπως τον Μικροκεφαλιάφ!
Εσύ!
Έλα 'δώ, και θα σε φτιάξω εγώ!
- Τι μας συμβαίνει; - Τρέμει το κορμί μου!
- Ιδρώνω! - Κι εμένα πονάει η κοιλιά μου!
Αυτό σημαίνει ότι φοβόμαστε!
Ακολουθήστε με! Τώρα που μάθαμε το φόβο, θα πετάξουμε!
Εσύ!
Κρετίνε, άξεστε, βλάκα!
Εσύ κι οι όμοιοί σου είστε όλοι καθυστερημένοι!
Αγριάνθρωποι, βάνδαλοι, γουρούνια!
Τι λέω; Μπέικον με πόδια και τυρόπηγμα στο κεφάλι!
Και όλα τα σχετικά...
Πεινάω τόσο πολύ που θα μπορούσα να φάω το ίδιο μου το στομάχι.
Και πώς θα το χωνέψεις;
Νέο μήνυμα απ' τον Ομορφοθώραξ.
Υπέροχα. Αναγγέλλει, ελπίζω, την άφιξή του.
"Μεγαλειοτάτη, ελπίζω να χαίρετε άκρας υγείας."
"Εδώ ο καιρός είναι ήπιος με σποραδικές βροχές."
"Αλλά τίποτα το σοβαρό. Πάντα πιστός σας, Ομορφοθώραξ."
Στείλτε μήνυμα στον Ομορφοθώραξ.
Θέλω να μάθω πού είναι αυτό το βαρέλι.
Κύριε Οβελίξ... Θα μου κάνετε τη χάρη...
...να ξεχάσετε ό,τι είδατε κι ακούσατε στον γκρεμό;
Φυσικά. Βασιστείτε πάνω μου. Θα είμαι τάφος.
Ευχαριστώ πολύ, κύριε Οβελίξ.
Τελικά, μου φαίνεται πως είστε σωστός κύριος.
Όχι, δε φτάνουν! Θέλω τέσσερα! Ένα, δύο, τρία, τέσσερα!
Μήνυμα της Όγδοης Λεγεώνας. Φτάνουν σε έξι μέρες.
- Αργούν! Να επιταχύνουν! - Καίσαρα, είναι εξαντλημένοι.
Έχουν βδομάδες να κοιμηθούν κάτω από μια στέγη.
Και λοιπόν; Το κάμπινγκ είναι ωραίο!
Μήνυμα απ' τον Λάνζελους. Προτείνει να χτίσουμε οχυρό.
Δεν προλαβαίνουμε! Δώσε μου το!
Εμπρός; Λάνζελους;
Δε λειτουργεί;... Δε λειτουργεί!
Δεν καταλαβαίνω τις γυναίκες. Αν δεν ψάχνεις, δε βρίσκεις.
Κι αν ψάχνεις, πάλι δε βρίσκεις.
Πρέπει να ψάχνεις για γυναίκα, χωρίς να ψάχνεις...
...παριστάνοντας ότι δεν ψάχνεις.
Τι λες;
- Οι γυναίκες, πιστεύω... - Πάψε καλύτερα.
- Λοιπόν; - Ξέρω πού θα βρω το βαρέλι.
Ένας πανδοχέας το πούλησε στον αρχηγό της Καμουλόντουνουμ.
- Τι ομάδα είναι αυτή; - Είναι ένα βρετανικό άθλημα.
Δύο ομάδες με 15 παίκτες αγωνίζονται να πιάσουν μια κολοκύθα!
Σήμερα, η Καμουλόντουνουμ παίζει με την Ντουροβέρνουμ.
- Το βαρέλι είναι σίγουρα εκεί! - Φέρνω τον Οβελίξ και φύγαμε.
Έχω την τιμή να σε προκαλέσω σε μονομαχία.
Μάλλον δεν κατάλαβες τι πέρασα. Κάνε μου τη χάρη.
Πιάσε το σπαθί και αγωνίσου, δειλέ!
Τρελάθηκες; Πονάει!
- Τι συμβαίνει; - Λυπάμαι, προσωπικό ζήτημα.
Άσε, ο Ομορφοθώραξ κάνει παιδαγωγική.
- Κι αν γίνει κάτι; - Θα του εξηγήσουμε.
Έλα!
Λοιπόν;
Θα του εξηγήσουμε.
- Η δειλία σου δεν έχει όρια. - Η δειλία μου; Αντιθέτως.
Σε παρακαλώ, μην πεις ότι υπερασπίζεσαι την τιμή σου.
Μάλλον τη ζήλια σου θες να κατευνάσεις.
Ένα δίκιο, το έχει.
Πάλι είσαι έτοιμη να με δικάσεις. Ωστόσο...
- Πάλι ξεφεύγεις. - Τι θες να πεις;
Για μένα, είναι ξεκάθαρο.
Είσαι πολύ ηλίθιος. Σκότωσέ τον.
Αλλά αν το κάνεις, να ξέρεις ότι θα πέσεις στα μάτια μου.
Δεν είσαι θαρραλέος, αν σκοτώσεις έναν ανόητο νεαρό σε μονομαχία.
Να τολμήσεις να κοιτάξεις μια γυναίκα στα μάτια...
...και να της πεις τι νιώθεις για εκείνη.
Γυναίκες...
Αδύναμα κι απατηλά πλάσματα!
Έχει δίκιο. Είναι σημαντικό να εκφράζεις τα αισθήματά σου.
- Αλήθεια; - Αν την αγαπάς, να της το πεις.
Πρέπει να ξεγυμνωθείς, φίλε μου.
Ήθελα να σου μιλήσω για τα αισθήματά μου.
Υπέροχη μέρα, δεν είναι;
Νιώθω τελείως κενός. Δεν έχω καθόλου ενέργεια.
Δεν είναι η πρώτη φορά που σκοντάφτω σε εμπόδιο.
Συνήθως, όμως, νικάει η δίψα μου για κατακτήσεις.
Αλλά τώρα έχω στερέψει.
Αυτή η δίψα για κατακτήσεις, τι σας φέρνει στο νου;
Δύναμη και δόξα, δε θα σας πω ψέματα.
Η δύναμη;
Να κυριαρχήσω στους άλλους, να τους υποτάξω.
Να μου χρωστάνε. Μ' αρέσει πολύ να μου χρωστάνε.
Ευχαριστιέμαι πολύ να δίνω χάρη, για παράδειγμα.
Όταν έχει καταδικαστεί κάποιος σε θάνατο...
κι όλα είναι έτοιμα για την εκτέλεση...
...πάω τελευταία στιγμή και του τη χαρίζω.
Αυτό μ' αρέσει πολύ. Είναι πολύ ευχάριστο.
- Ποιοι είναι οι κανόνες; - Πραγματικά, πολύ απλοί.
Κάθε ομάδα πρέπει να πάει την κολοκύθα στο τέρμα της άλλης.
Έχουν το δικαίωμα να κάνουν τα πάντα, για να το επιτύχουν.
Μόνο τα όπλα απαγορεύονται. Εκτός κι αν το συμφωνήσουν.
Δε θα τα καταφέρουμε. Ένας άντρας σε κάθε έξοδο.
- Θα φέρουμε ενισχύσεις. - Εγώ αποφασίζω.
Το στάδιο είναι πολύ μεγάλο. Δε θα τα καταφέρουμε.
Εσείς οι τρεις θα επιβλέπετε τις άλλες εξόδους.
Εσύ φέρε ενισχύσεις.
Εξαιρετική ιδέα.
Κοιτάξτε! Τι κάνει αυτός;
Δεν είναι κύριος.
Αν δεν είναι το μαγικό φίλτρο, είναι πολύ καλό κρασί!
Ξέρω ότι περάσαμε δύσκολες στιγμές.
Αλλά αυτή τη φορά, αν δε μας πέσει ο ουρανός στο κεφάλι...
Τι είναι αυτός ο θόρυβος;... Τι σφυρίζει έτσι;
Κουράστηκα... Κουράστηκα...
Συγγνώμη, αλλά αυτό το βαρέλι μάς ανήκει.
Εν ονόματι της Ρώμης, αυτό το βαρέλι κατάσχεται!
Πάρε το βαρέλι και φύγε.
Το βαρέλι είναι δικό μου!
Άφησέ το!
Ελάτε μαζί μου.
Σταματήστε!
Εν ονόματι της Ρώμης, σταματήστε!
Δώσε μου την κολοκύθα... Την κολοκύθα, Οβελίξ!
Στο ποτάμι!
Εμπρός!
Γρήγορα, πάνω τους!
Αυτό δεν είναι καλό.
Κακομοιρίς!
- Τι κάνεις εδώ; - Οι Ρωμαίοι μ' έπιασαν.
Μου είπαν, "Ή στρατεύεσαι ή σε στέλνουμε στη χώρα σου."
Βγάλ' τα αυτά κι έλα μαζί μας.
Και τώρα τι κάνουμε;
Δεν έχουμε άλλη επιλογή. Πάμε να πούμε τα άσχημα νέα στο χωριό.
Πάμε, δίχως καθυστέρηση.
- Όχι εγώ. - Τι πάει να πει αυτό;
Υποσχέθηκα στη Μις Μάκιντος...
...να πάω στις 5 για ένα πάρτι με ζεστό νερό.
- Θα με γνωρίσει στις φίλες της. - Μου κάνεις πλάκα;
Όχι, το υποσχέθηκα. Ένας κύριος κρατάει το λόγο του.
Φτάνει τώρα, Οβελίξ.
Έχουμε μια αποστολή. Δε θα γίνεις θέαμα σ' ένα σαλόνι!
Αστερίξ, δεν καταλαβαίνεις...
...τα αισθήματα που με συνδέουν με τη Μις Μάκιντος.
Μάλιστα! Ο κύριος έχει και αισθήματα τώρα!
Έγινες κι αριστοκράτης τώρα!
Θες να μάθεις τι πιστεύω για την ιστορία σου;
Πιστεύω ότι είναι γελοία. Γελοία και χοντροκομμένη.
Πολύ καλά.
Μην ανησυχείτε. Πάω να τον φέρω.
Σταμάτα, Οβελίξ!
Νομίζω ότι θύμωσε για τα καλά.
Να πάρει! Σκέτη μιζέρια!
Φαίνεται ότι η πολιορκία ήταν τρομακτική.
Δε θ' αντέξουν ν' ακούσουν ότι δεν έχουμε μαγικό φίλτρο.
- Ψυχραιμία, Χαβαλεδίξ. - Πλάκα έχεις εσύ.
Στην καλύτερη, αυτοκτονούν. Στη χειρότερη, μας λιντσάρουν.
Κύριοι, χαίρομαι που επιτέλους βρίσκεστε ανάμεσά μας.
Ανυπομονώ να δω τη δράση του περίφημου μαγικού φίλτρου.
Σχετικά με το μαγικό φίλτρο, Μεγαλειοτάτη...
φέραμε μια μεγάλη ποσότητα σε ένα βαρέλι...
...το οποίο βρίσκεται στον πάτο του Τάμεση.
Αλλά δεν έχει καμία σημασία, Μεγαλειοτάτη.
Αλήθεια;
Μπορώ να φτιάξω μαγικό φίλτρο για όλο το χωριό.
Τι υπέροχη είδηση. Ανησύχησα προς στιγμή.
Αν θέλετε, ετοιμάστε μου ένα μεγάλο καζάνι με ζεστό νερό.
Θα περιμένω έξω.
Ομολογώ ότι δεν κατάλαβα καλά.
Δεν έχουμε άλλη επιλογή. Μπλοφάρω.
Κακομοιρίς, τι σου έχει μείνει απ' το ανατολίτικο φυτό σου;
- Αυτό. - Θέλω να μου το δώσεις.
- Μα μόνο αυτό μου έμεινε. - Το ξέρω.
Έμαθα ότι έχετε εκπληκτική δύναμη, κύριε Οβελίξ.
Προσπαθώ να είμαι σε φόρμα. Τίποτα παραπάνω.
Κάνετε κάποιο άθλημα;
Εδώ, τα αγόρια αθλούνται από μικρά. Αυτό τα δυναμώνει.
Κυρίως, τους μαθαίνει το ομαδικό πνεύμα.
Προσωπικά, πιστεύω ότι η φιλία...
...είναι ο πιο σημαντικός δεσμός μεταξύ δύο ανθρώπων.
Εσείς τι πιστεύετε, κύριε Οβελίξ;
Η φίλη μας επιθυμεί να μάθει αν πιστεύετε πως...
...η φιλία είναι ο πιο σημαντικός δεσμός μεταξύ δύο ανθρώπων.
Για άλλη μια φορά...
...η ρωμαϊκή πειθαρχία θριαμβεύει έναντι της βαρβαρικής αταξίας.
Η ομάδα των φανατικών Γαλατών...
που επιδίωξε να συσπειρώσει τους Βρετανούς επαναστάτες...
...εξουδετερώθηκε και το μυστικό όπλο τους καταστράφηκε.
Ήρθε η στιγμή να τελειώσουμε μ' αυτό το χωριό τρομοκρατών.
- Είναι έτοιμο. - Πολύ πιο απλό απ' ό,τι νόμιζα.
Κύριοι, παρακαλώ.
Έξοχο.
Και αναζωογονητικό. Νιώθω ήδη τη δράση του.
Μπορώ να βάλω μια σταγόνα γάλα στο δικό μου;
Συνταχθείτε!
Εμπρός! Μαρς!
Λεγεώνες! Αλτ!
Χαίρε, Ρωμαίε.
Ήθελα να παίξω "fair play", όπως λένε οι φίλοι μας οι Βρετανοί.
Και να σας πω ότι έχουμε μαγικό φίλτρο.
Προλαβαίνετε να παραδοθείτε.
Τον ξέρω! Είναι ένας απ' τους ανίκητους Γαλάτες!
Ναι, φοβάμαι πως είμαι.
Μα τι κάνουν;
Συνταχθείτε! Συνταχθείτε!
- Ο Καίσαρας είπε ότι πέθαναν. - Αυτός είναι ολοζώντανος.
- Θα είναι σίγουρα κι ο χοντρός. - Πάψε, θίγεται πολύ εύκολα.
Αν έδωσαν μαγικό φίλτρο στους Βρετανούς, τη βάψαμε!
Όλοι έτοιμοι;
Ο φίλος σας δε φαίνεται πολύ καλά, θα έλεγα.
Συγγνώμη... Έρχομαι.
- Υπάρχει πρόβλημα, Χαβαλεδίξ; - Θα σας περιμένω εδώ, τελικά.
- Θα μας κάνουν κιμά! - Άκουσέ με προσεκτικά τώρα.
Δεν τους δώσαμε μαγικό φίλτρο, αλλά ελπίδα. Μόνο αυτή τούς έμεινε.
Αν κάνεις πίσω, θα κάνουν κι αυτοί. Θα αναλάβεις την ευθύνη;
Χαβαλεδίξ, τώρα πρέπει να γίνεις άντρας.
Μετά, θα είναι πολύ αργά.
Κρατήστε το σχηματισμό!
Θα μας σφάξουν!
Όχι! Ανασυνταχθείτε!
Ανασυνταχθείτε!
Δεν έχουν μαγική δύναμη! Μπλόφα ήταν!
Δεν έχουν μαγική δύναμη!
Ανασυνταχθείτε! Επίθεση! Μπλόφα ήταν!
Ανασυνταχθείτε!
Μα τι συμβαίνει;
Τι συμβαίνει;
Στάσου.
Δεν έχεις το δικαίωμα ν' αποφασίζεις τι είναι καλό για μένα.
Και θέλω να είμαι ξεκάθαρος μια κι έξω!
Όταν είπες προχθές ότι είμαι βάρος και θυσιάζεσαι για μένα...
Το σκέφτηκα. Δεν είναι θυσία.
Η θυσία είναι τελείως άχρηστη.
Αλλά εσύ δεν κάνεις κάτι άχρηστο. Ξέρεις τι έχεις ως αντάλλαγμα;
Έναν φίλο.
Οβελίξ, ντρέπομαι για αυτό που έγινε.
Δεν έγινε και τίποτα.
Τίποτα δεν έγινε.
Λυπάμαι πραγματικά που διακόπτω...
...αλλά τι θα κάνουμε μ' αυτούς εκεί;
Έρχομαι!
Αυτό ήταν. Πάμε σπίτια μας.
Κύριοι Γαλάτες, όλη η Βρετανία σας ευγνωμονεί.
Κουλ. Ευχαριστώ.
Ευχαριστώ, Μεγαλειοτάτη.
Οφείλετε τη νίκη στην τόλμη σας. Δεν ήταν πραγματικό μαγικό φίλτρο.
Το είχα καταλάβει.
Ωστόσο, το δοκίμασα. Ήταν έξοχο.
Τι φυτό χρησιμοποιείτε;
Μεγαλειοτάτη, είναι ένα πολύ διαδεδομένο φυτό στη χώρα μου.
Το ονομάζουμε "τσάι".
Από σήμερα, ανακηρύσσω το τσάι εθνικό μας ρόφημα.
Κύριε Κακομοιρίς, παραγγέλνω 4.000 τόνους τσάι.
Ευχαριστώ!
Εσένα, Ομορφοθώραξ...
για το θάρρος και την ανδρεία σου...
και κυρίως επειδή ανέδειξες τις αξίες της μεγάλης χώρας μας...
...έχω την τιμή να σε ανακηρύξω "Πατέρα του Έθνους".
Ευχαριστώ, Μεγαλειοτάτη.
Θα ήθελα κι εγώ να εκφράσω τα σέβη μου...
...στη γυναίκα που με ενέπνευσε καθ' όλη αυτή την περιπέτεια.
Οι αμέτρητες και εξαιρετικές αρετές της...
...πάντα μου προκαλούσαν θαυμασμό και σεβασμό.
Η ομορφιά της είναι τόσο λαμπερή...
που θα μπορούσε να είναι φάρος...
...για όλα τα πλοία που χάνουν τη ρότα τους στην ομίχλη.
Οι καμπύλες της υπόσχονται ηδονή...
και το αισθησιακό της στόμα...
...σε προσκαλεί για φλογερά φιλιά.
Αυτή η γυναίκα είναι η χαρά μου, η τρέλα μου, η ζαλάδα μου.
Αγαπημένη μου Οφηλία, περίμενα καιρό να σου πω όλα αυτά.
Σ' αγαπάω. Τίποτα άλλο δε θα με κάνει πιο ευτυχισμένο.
Πάψε και φίλα με!
Την πάτησα!
Κύριε Οβελίξ!
Αν ένας κύριος εγκαταλείψει μια κυρία, σε κοινωνική εκδήλωση...
υποχρεώνοντάς τη να υποστεί...
την εξευτελιστική χλεύη των φιλενάδων της...
...τότε δεν μπορεί πλέον να θεωρείται κύριος.
Εκτός φυσικά αν διακυβεύεται η ασφάλεια της Μεγαλειοτάτης.
Σε αυτή την περίπτωση μόνο...
...μπορεί, κατ' εξαίρεση, να συγχωρεθεί.
Ευχαριστώ, αλλά...
...νομίζω ότι κατά βάθος παραμένω πολύ Γαλάτης.
Κι εγώ πολύ Βρετανίδα.
Ήρθε η ώρα του αποχαιρετισμού, κύριε Οβελίξ.
Εις ανάμνηση όσων ζήσαμε μαζί...
θα παραβλέψω τις αρχές της διαγωγής μου...
και θα επιτρέψω στον εαυτό μου...
...να σας σφίξω το χέρι.
Δεν ξέρω πώς να το πω...
Τώρα που το έκανα, πάντως, δε θα είμαι ποτέ πια ο ίδιος.
Θα δεις, Αστερίξ. Κι εσύ θα ερωτευτείς κάποια μέρα.
Έκανα πολλές επαφές εδώ.
Είμαι ευτυχισμένος.
Είναι εκπληκτικό.
Τρομερή η ενέργεια εδώ, έτσι;
Ορίστε;
Τρομερή η ενέργεια εδώ, λέω.
Συγγνώμη, Καίσαρα, αλλά για το τέλος του κεφαλαίου...
...στη βρετανική ύπαιθρο, τι να γράψω;
"Μετά από πολλές εβδομάδες πολιορκίας...
"η Βασίλισσα της Βρετανίας και οι πολεμιστές της...
"παραδόθηκαν στον Καίσαρα...
"ο οποίος επέδειξε μεγαλοψυχία, τους χάρισε τη ζωή...
...και κίνησε για άλλες κατακτήσεις."
Υπάρχει πρόβλημα;
"Οι Περιπέτειες του Αστερίξ!" Σαχλαμάρες!
Υποτιτλισμός ΟDΕΟΝ S.Α.
Subrip-Διορθώσεις-Συγχρονισμός amerzone